شەفەق نیوز/ كێڵگەی كوردستان لە پارێزگای هەڵەبجە پێشانگەیگ هەفتانە ئەرا بەرهەمە كشتوكاڵییەیلی واز کرد.
حامید ئیسماعیل، وەڕێوەبەر كێڵگەی كوردستان ئەرا بەروبووم نموونەیی كشتووكاڵی لە کوردستان ڕاگەیان: ”ئمڕوو دەسوە  وازکردن  هەفتەبازاڕیگ كشتوكاڵی کردیمن وە ئامانج   ئەوە ک هاووڵاتیەیل بەرهەمە كشتوکاڵییەیل  وە نرخ عەلوە بکەفێدە دەسیان، یەیش ئەرا ئیمە و  بسینەیلیش خاسە.
وتیش: ”یە  دویەم وەرز وازکردن هەفتەبازاڕەگەس و لە كێڵگەگەمان نزیكەی (٩٠) جویر بەرهەم خۆماڵی هەس و خەڵکەگە توەنن هەر بەرهەمیگ لە مەوقەی خوەی بکەفێدە دەسیان”.
وتیش: ”لەی هەفتەبازڕە بیجگە نمایشكردن بەرهەمەیل كێڵگەگەی خوەمان، چەنها كەسیش هاتنە و بەرهەم و كارە دەسیەیل خوەیان لە هەفتەبازڕەگە نمایش کردن، ک هەفتەبازاڕەگە رووژەیل پەنجشەممە و جمعە وەردەوام بوود.
